
Біз - бақытты ұрпақпыз

- Мен  М. Қозыбаев атындағы Солтүстік Қазақстан мемлекеттік университетінің журналистика факультетінің 1-курс студентімін. Қазақстан - ата-бабамыздың кіндік қаны тамған жері. Бірақ мен Қытайда туып-өстім. Ол жақта Наурыз мейрамы барлық сән-салтанатымен атап өтіледі. Әсіресе, наурыз қарсаңындағы қарбалас ерекше. Ауқатты тұратын адамдар мал сояды, аналарымыз неше түрлі тәтті-дәмділер пісіреді. Наурыз көже, бауырсақ, құрт, ірімшік секілді тағамдар міндетті түрде үстелден табылады. Сонымен қатар, бозбалалар "Бәйге", "Қыз қуу" сияқты жарыстарға қатысады. Жастар алтыбақан теуіп, мәз-мейрам болады. Осындай ата-салтымыз бар біз - бақытты ұрпақпыз. Аға буын өкілдерінің салтымызды құрметтеп, ¥лыс мейрамын барынша атап өтуі біздер, жастарға, үлгі деп ойлаймын. Ертеңгі күні біз де өзіміздің балаларымызға ұлттық мейрамның қазак халқында алатын орны ерекше екенін айтып, түсіндіреміз. Бүл - тамаша мейрам. Ол ешқашан салт-санадан өшпесе екен деп тілеймін. Керісінше, жыл өткен сайын жаңғырып, халықтың жүрегінде мәңгі орын алуы керек. Мен ағайын-туыстан жырақта жүргендіктен, Наурыз мейрамында олармен көрісе алмаймын. Бірақ ¥лыстың ұлы күнінде қоңырау ша-лып, амандық сұрап, перзенттік тілегімді арнаймын. Барша халыққа тек жақсылық тілеймін. Жыл басы әр отбасына қызық-қуаныш әкелсін! Наурыз құтты болсын!

